У Вікіпедыі ёсць артыкулы пра іншых асоб з прозвішчам Крыштафовіч.

**Міро́н Емялья́навіч Крыштафо́віч** (18 (30) жніўня 1899 — 10 мая 1985) — удзельнік рэвалюцыйнага руху ў Заходняй Беларусі, адзін з арганізатараў партызанскага руху і антыфашысцкага падполля ў Брэсцкай вобласці.

Біяграфія
---------

У 1931—1935 гадах навучаўся ў Камуністычным універсітэце нацыянальных меншасцяў Захаду  (руск.) (бел..

З 1923 года на падпольнай партыйнай рабоце ў Заходняй Беларусі, быў сакратаром Гродзенскага, Навагрудскага, Беластоцкага, Слонімскага і Брэсцкага партыйных камітэтаў. За рэвалюцыйную дзейнасць пераследваўся польскімі ўладамі і правёў у зняволенні пяць гадоў (1929—1935).

Пасля ўз’яднання БССР з Заходняй Беларуссю ў 1939 годзе працаваў у савецкіх і партыйных органах ў Пружанскім раёне.

У гады Вялікай Айчыннай вайны сакратар Пружанскага раённага антыфашысцкага камітэта, загадчык Аддзелам Брэсцкага раённага камітэта барацьбы з нямецкімі акупантамі, намеснік сакратара Брэсцкага абласнога антыфашысцкага камітэта, з 1943 года — камісар партызанскай брыгады імя П. К. Панамарэнкі.

Пасля вайны ў 1944—1947 гадах быў старшынёй Пружанскага раённага выканаўчага камітэта, у 1947—1948 гадах быў намеснікам старшыні Брэсцкага аблвыканкама, у 1948—1954 гадах — яго старшыня, а ў 1954—1961 быў першым намеснікам.

Кандыдат у члены ЦК КПБ, член ЦК КПБ у 1949—1960 гадах. Дэпутат Вярхоўнага Савета СССР у 1946—1958 гг. дэпутат Вярхоўнага Савета БССР у 1951—1955 і 1959—1963 гадах, намеснік старшыні Прэзідыума Вярхоўнага Савета БССР у 1951—1955 гадах.

Памёр 10 мая 1985 года. Пахаваны на Гарнізонных могілках Брэста.

Узнагароды
----------

Узнагароджаны ордэнам Леніна, ордэнам Кастрычніцкай Рэвалюцыі, ордэнам Чырвонага Сцяга, ордэнам Айчыннай вайны 1-й ступені, ордэнам Айчыннай вайны 2-й ступені, двума ордэнамі Працоўнага Чырвонага Сцяга, медалямі.

Ганаровы грамадзянін г. Брэста (1967)

Ушанаванне памяці
-----------------

У Брэсце адна з вуліц носіць імя Мірона Крыштафовіча. На доме (вул. Энгельса, 12), дзе жыў М. Е. Крыштафовіч, у 1989 годзе ўстаноўлена мемарыяльная дошка.

Зноскі
------

1. ↑  *Долготович Б. Д.* Почётные граждане белорусских городов: биограф. справочник / Б. Д. Долготович. — Мн.: Беларусь, 2008. — С. 10. — 368 с. — 2 000 экз. — ISBN 978-985-01-0784-8. (руск.)
2. 1 2  18 жніўня 2014 года — 115 гадоў з дня нараджэння Мірона Емяльянавіча Крыштафовіча (1899—1985), удзельніка рэвалюцыйнага руху ў Заходняй Беларусі, ганаровага грамадзяніна г. Брэста

Літаратура
----------

* *Долготович Б. Д.* Почётные граждане белорусских городов: биограф. справочник (руск.) / Б. Д. Долготович. — Мн.: Беларусь, 2008. — С. 10. — 368 с. — 2 000 экз. — ISBN 978-985-01-0784-8.

Спасылкі
--------

* Старонка на сайце Брэсцкага гарадскога выканкама Архівавана 13 верасня 2016. (руск.)

| ⛭Старшыні Брэсцкага абласнога выканаўчага камітэта |
| --- |
| БССР | Канстанцін Длугашэўскі (1939—1944) • Сяргей Сікорскі (1944—1946) • Фёдар Сіляеў (1947—1948) • Мірон Крыштафовіч (1948—1954) • Раман Мачульскі (1954—1959) • Васіль Луцкін (1959—1963) • Фёдар Рома (1963—1964)(прам.) • Канстанцін Мацюшэўскі (1964—1983) • Уладзімір Грыгор’еў (1983—1985) • Анатоль Зеляноўскі (1985—1987) • Віктар Бурскі (1987—1991) |  |
| Рэспубліка Беларусь | Віктар Бурскі (1991—1994) • Уладзімір Заламай (1994—2000) • Васіль Далгалёў (2000—2004) • Канстанцін Сумар (2004—2014) • Анатоль Ліс (2014—2021) • Юрый Шулейка (з 2021) |